Гилбърт Честъртън
Вечните истини

Превод от английски: Добромир Кралчев, 2008

chitanka.info

Не мога пясъка да изброя,

ни космите на своята глава,

че само Бог ги знае, затова

да се кълна във нея се боя.

Морето в шепа как да побера?

Неизбродим, светът пред мен лежи.

Безсмъртие, о Боже, дай ми ти,

и всеки стрък със име ще даря.

В небесните дворци през вечността

ще сричам земния огромен свят.

И ще замръзне огненият ад,

преди да свърша своята хвала.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.